A logo with an owl in the center

Description automatically generatedA green and white logo with a tree and text

Description automatically generated**![A black text on a white background

Description automatically generated]()**

**ΕΝΤΥΠΟ ΣΧΕΔΙΑΣΜΟΥ ΤΟΥ ΠΑΙΔΑΓΩΓΙΚΟΥ ΠΛΑΝΟΥ**

Η ενσωμάτωση του χώρου πρασίνου στη διδασκαλία, δημιουργεί μαθησιακές εμπειρίες και ευκαιρίες για την επανασύνδεση του ατόμου με τη φύση, την ενίσχυση της βαθύτερης κατανόησης της περιβαλλοντικής αειφορίας και προάγει παράλληλα τη διαθεματική μάθηση. Η αξιοποίηση των χώρων πρασίνου ως εργαλείο διδασκαλίας και μάθησης μπορεί να προσφέρει πρακτικές εμπειρίες και γνώσεις στους μαθητές/μαθήτριες να αξιοποιηθεί στο πλαίσιο του Αναλυτικού Προγράμματος ειδικότερα της Εκπαίδευσης για το Περιβάλλον και την Αειφόρο Ανάπτυξη, αλλά και στο πλαίσιο των Αναλυτικών Προγραμμάτων των άλλων μαθημάτων.

Για την Προδημοτική και Δημοτική Εκπαίδευση το συγκεκριμένο πρόγραμμα μπορεί να αποτελέσει το ζήτημα για τον σχεδιασμό της Αειφόρου Περιβαλλοντικής Εκπαιδευτικής Πολιτικής (ΑΠΕΠ) του σχολείου. Για τη Μέση Γενική Εκπαίδευση (ΜΓΕ) και τη Μέση Τεχνική και Επαγγελματική Εκπαίδευση και Κατάρτιση (ΜΤΕΕΚ) η διαμόρφωση του πράσινου χώρου μπορεί να αποτελέσει πρόγραμμα της σχολικής μονάδας.

|  |
| --- |
|  |
| **Πρακτικές τεχνικές**  Ποιες πρακτικές τεχνικές δημιουργίας, συντήρησης, αναβάθμισης και εκμετάλλευσης κήπων θα εφαρμόσετε και πώς θα τις ενσωματώσετε στη διδασκαλία σας;  (πχ. Συνοδευτική φύτευση – διερεύνηση βέλτιστων συνδυασμών συνοδευτικών φυτεύσεων και πρακτική επαλήθευση, Φύτευση ενδημικών φυτών – έρευνα για τα ενδημικά φυτά της περιοχής και του τόπου μας και των πλεονεκτημάτων τους έναντι της φύτευσης άλλων φυτών, Προστασία της άγριας ζωής – δημιουργία ενδιαιτημάτων, φωλιών, ξενοδοχείων εντόμων για την ενίσχυση των πληθυσμών των πουλιών, των πεταλούδων, της μέλισσας, Κομποστοποίηση – χρήση ψηφιακών εφαρμογών για την εκμάθηση των μυστικών της κομποστοποίησης και εφαρμογή compost data sensor app, κ.λπ)  Στη διδασκαλία θα ενσωματωθούν οι πιο κάτω πρακτικές τεχνικές δημιουργίας, συντήρησης, αναβάθμισης και εκμετάλλευσης κήπων:   * **Χώρος, οργάνωση και αξιοποίηση περιβάλλοντος χώρου**   **Γνωριμία κι εξερεύνηση του κήπου του Σχολείου μας** (Μελέτη πεδίου)  Τα παιδιά θα εξερευνήσουν το χώρο του σχολικού κήπου, θα καταγράψουν τα σημαντικότερα χαρακτηριστικά του, θα συνεργαστούν και θα βγάζουν συμπεράσματα.  **Ερευνητικά ερωτήματα:**   * Υπάρχει κήπος στο σχολείο μας; * Θέλετε να γνωρίσουμε τον κήπο μας; * Είναι ενιαίος ή αποτελείται από πολλά ξεχωριστά κομμάτια; * Ποιες είναι οι διαστάσεις του κάθε κομματιού; * Σε ποια σημεία του σχολικού χώρου βρίσκονται τα διάφορα κομμάτια; * Υπάρχει περίφραξη; * **Καταγραφή των κομματιών του σχολικού μας κήπου φτιάχνοντας ένα σχέδιο του χώρου του σχολείου** (Μαθηματικά - σχέδιο) * **Βιοποικιλότητα: Χλωρίδα του τόπου μας**   **Μελέτη της χλωρίδας του σχολικού μας κήπου**  Τα παιδιά θα καταγράψουν τα φυτά που υπάρχουν στον σχολικό κήπο, θα μάθουν τα βασικά τους ονόματα, θα αναγνωρίσουν τα βασικά μέρη κάθε φυτού, θα γνωρίσουν τα μεγάλα δέντρα, θα κάνουν διάφορες μετρήσεις, θα τα κατηγοριοποιήσουν σε δέντρα, θάμνους, πόες.  **Ερευνητικά ερωτήματα**   * Ποια φυτά έχει ο σχολικός μας κήπος; * Σε τι κατάσταση βρίσκονται; (ηλικία, μέγεθος, υγιή, άρρωστα, αναπτυγμένα, καχεκτικά, κατεστραμμένα, βρόμικα, καθαρά κ.α.) * **Φυτεύσεις-Σπορεία**   Τα παιδιά θα φυτεύσουν έτοιμα φυτά στον κήπο, θα σπείρουν σπόρους για να βλαστήσουν νέα φυτά, θα δημιουργήσουν σπορείο με σπόρους, τους οποίους θα μεταφυτεύσουν αργότερα. Οι μαθητές με τη διαδικασία της σποράς λαχανικών θα αποκτήσουν τη διάθεση εμπλοκής στη διαδικασία της φροντίδας των σπορείων, θα μάθουν να συνεργάζονται για την επίτευξη μιας εργασίας.   * **Οργανικά απορρίμματα - Κομποστοποίηση** * Θα δημιουργηθεί κατάλληλος χώρος για κατασκευή και τοποθέτηση κομποστοποιητή, * Θα καταρτιστεί και θα διαμοιραστεί ενημερωτικό έντυπο με τα υλικά που μπορούν να φέρουν οι μαθητές για τη δημιουργία κομπόστ. * Συλλογή και τοποθέτηση οργανικών οικιακών αποβλήτων στον κομποστοποιητή. * Ανακάτεμα και βρέξιμο των υλικών του κομποστοποιητή μέχρι τα απορρίμματα να αποσυντεθούν και να γίνουν κομπόστ. * Χρήση του κομπόστ για τον εμπλουτισμό του κήπου. * **Κήποι και καλλιέργειες**   Τα παιδιά θα προτείνουν φυτά. Για την επιλογή των φυτών παρακινούνται λάβουν υπόψη τους το κλίμα της περιοχής, το έδαφος και την ανάγκη εξοικονόμησης νερού (αυτές οι παράμετροι οδηγούν στα μεσογειακά φυτά και λαχανικά εποχής). Ταυτόχρονα τα παιδιά θα προβληματιστούν για το πού νομίζουν ότι θα μπορούσαν να βάλουν ένα λαχανόκηπο, ένα βοτανόκηπο ή ένα ανθόκηπο (συνοδευτική φύτευση – διερεύνηση βέλτιστων συνδυασμών συνοδευτικών φυτεύσεων και πρακτική επαλήθευση) καθώς και αν θα αναπτυσσόταν καλά ένα φυτό από τον τόπο καταγωγής τους (φύτευση ενδημικών φυτών - έρευνα για τα ενδημικά φυτά της περιοχής και του τόπου μας και των πλεονεκτημάτων τους έναντι της φύτευσης άλλων φυτών)   * **Διαχείριση Φυσικών Πόρων**   Η δημιουργία κήπου στον χώρο του σχολείου θα αποσκοπεί στην ορθολογική διαχείριση των φυσικών πόρων, πρακτική που θα οδηγήσει σε περιβαλλοντική ευαισθητοποίηση των παιδιών. Μέσα σε αυτό το πλαίσιο τα παιδιά θα φροντίζουν τα φυτά με πρακτικές που δεν θα επιβαρύνουν το περιβάλλον και οι οποίες θα καθορίσουν την επιλογή των φυτών που θα χρησιμοποιηθούν και τον τρόπο φροντίδας τους (κομποστοποίηση, εξοικονόμηση νερού).   * **Διατήρηση και προστασία του Φυσικού Περιβάλλοντος**   Προστασία της άγριας ζωής – δημιουργία ενδιαιτημάτων, φωλιών, ξενοδοχείων εντόμων για την ενίσχυση των πληθυσμών των πουλιών, των πεταλούδων, της μέλισσας. |
|  |
| **Παιδαγωγικές μέθοδοι**  Ποιες παιδαγωγικές μεθόδους θα αξιοποιήσετε και με ποιον τρόπο; (Περιγράψτε τις δραστηριότητες και τον τρόπο με τον οποίο θα τις υλοποιήσετε.)  Θα υιοθετηθούν μέθοδοι και τεχνικές βιωματικής προσέγγισης με στόχο την ενεργητική μάθηση. Ταυτόχρονα θα αξιοποιηθούν διδακτικές προσεγγίσεις συνεργατικής μάθησης, μέθοδος project(σχέδιο εργασίας), μελέτη πεδίου, προσομοιώσεις, παιχνίδια ρόλων, διερευνητική μάθηση, διαθεματική προσέγγιση κ.α.   1. **Αποτύπωση της αυλής του σχολείου μας**   Οι μαθητές/τριες:   * Εργάζονται σε ομάδες (συνεργασία, επικοινωνία, σεβασμός) * Προτείνουν τρόπους αποτύπωσης της αυλής (δημιουργικότητα, πρωτοβουλία) * Αποφασίζουν για τον τρόπο εργασίας της ομάδας (συνεργασία, προγραμματισμός, κοινωνικές δεξιότητες, οργανωτική σκέψη) * Κατανείμουν εργασίες (συνεργασία, επικοινωνία, επίλυση συγκρούσεων) * Φωτογραφίζουν, ζωγραφίζουν, μετρούν τη σχολική αυλή (παραγωγική μάθηση μέσω των τεχνών, δημιουργικότητα, συνεργασία)  1. **Προτάσεις για τον κήπο μας**   Οι μαθητές/τριες:   * Εντοπίζουν στην κάτοψη τα σημεία τα οποία αποτύπωσαν. * Εντοπίζουν τα σημεία του κήπου του σχολείου, που θέλουν συντήρηση (κριτική σκέψη, συνεργασία, δημιουργικότητα) * Εντοπίζουν στην κάτοψη τα σημεία του κήπου που χρειάζονται βελτίωση (κριτική σκέψη, συνεργασία, δημιουργικότητα) * Κάνουν προτάσεις για επιλογή φυτών (κριτική σκέψη, συνεργασία, δημιουργικότητα, ενσυναίσθηση, ευαισθησία)  1. **Το κοινό μας σχέδιο**   Οι μαθητές/τριες:   * Παρουσιάζουν στην ολομέλεια τις προτάσεις τους (επικοινωνία, σεβασμός) * Συνεργάζονται στην ολομέλεια για τη δημιουργία κοινού σχεδίου φύτευσης (επικοινωνία, σεβασμός, ευαισθησία, ενσυναίσθηση, πολιτειότητα) * Συνεργάζονται με φορείς εκτός σχολείου (επικοινωνία, πολιτειότητα) * Βρίσκουν πληροφορίες μέσω διαδικτύου (ψηφιακή κριτική σκέψη)  1. **Αποφασίζουμε και προγραμματίζουμε**   Οι μαθητές/τριες:   * Αξιολογούν και αξιοποιούν κατάλληλα τις πληροφορίες που πήραν για την κατασκευή του σχολικού κήπου. (κριτική σκέψη, δημιουργικότητα, ολιστική και οργανωτική σκέψη) * Φροντίζουν για την παραγγελία και παραλαβή των απαραίτητων υλικών (οργανωτική σκέψη, επικοινωνία, συνεργασία, πολιτειότητα) * Οργανώνουν τις εργασίες που πρέπει να γίνουν (οργανωτική σκέψη, οργανωτική ικανότητα) * Σχεδιάζουν το οργανόγραμμα (παραγωγική μάθηση μέσω των τεχνών) * Συνεργάζονται μέσα στην ομάδα, αλλά και οι ομάδες μεταξύ τους (επικοινωνία, συνεργασία, σεβασμός, ενσυναίσθηση, υπευθυνότητα)  1. **Ενημέρωση σχολικής κοινότητας (διάχυση)- παραλαβή υλικών**   Οι μαθητές/τριες:   * Συντάσσουν «επίσημες» ευχαριστήριες και ενημερωτικές επιστολές (επικοινωνία, πολιτειότητα δημιουργικότητα) * Παραλαμβάνουν και να προφυλάσσουν υλικά μέχρι να χρησιμοποιηθούν (οργανωτικότητα, υπευθυνότητα, πολιτειότητα)  1. **Εργασίες για την κατασκευή και συντήρηση του σχολικού κήπου**   Οι μαθητές/τριες:   * Ακολουθούν το οργανόγραμμα (οργανωσιακή σκέψη, υπευθυνότητα, προγραμματισμός) * Συντονίζουν και καθοδηγούν τους εθελοντές (συνεργασία, οργανωτική ικανότητα, επικοινωνία) * Εκτελούν τις «κηπουρικές» εργασίες σύμφωνα με τις οδηγίες (οργανωτικότητα, παραγωγική μάθηση μέσω της δημιουργικότητας, υπευθυνότητα, συνεργασία) |
|  |
| **Δραστηριότητες αξιοποίησης χώρου πρασίνου και ευθυγράμμιση με το Αναλυτικό Πρόγραμμα**  Καταγράψτε τις δραστηριότητες που προτίθεστε να υλοποιήσετε σχετικά με την αξιοποίηση του χώρου πρασίνου στη μαθησιακή διαδικασία και τη σύνδεσή τους με το Αναλυτικό Πρόγραμμα Σπουδών.  Κάθε βαθμίδα εκπαίδευσης έχει το δικό της Αναλυτικό Πρόγραμμα (ΑΠ) και η σύνδεση του προγράμματος θα γίνει με βάση το ΑΠ κάθε βαθμίδας (Προδημοτικής, Δημοτικής, Μέσης Γενικής Εκπαίδευσης, Μέσης Τεχνικής Επαγγελματικής Εκπαίδευσης και Κατάρτισης).  Η πιο κάτω σύνδεση είναι ενδεικτική.  Με την κατάλληλη οργάνωση και τον εξοπλισμό της, η σχολική αυλή μπορεί να στηρίξει διαδικασίες μάθησης μέσα από την εξυπηρέτηση κατάλληλα σχεδιασμένων εκπαιδευτικών δραστηριοτήτων στα πλαίσια διαθεματικής προσέγγισης της διδασκαλίας και μάθησης περιβαλλοντικών προβλημάτων (Ματσαγγούρας, 2003). Παράλληλα, η ποικιλία των γνωστικών αντικειμένων που μπορούν να διδαχθούν σε ένα σχολικό κήπο προωθεί τη διεπιστημονική μάθηση (Sealy, 2001 αναφορά στο Desmond et al., 2004, Boyle, 2013), ενώ η ενασχόληση με αυτόν αυξάνει την περιβαλλοντική ευαισθητοποίηση των μαθητών (Boyle, 2013) και δημιουργεί προϋποθέσεις, ώστε οι μικροί μαθητές να εξελιχθούν σε ενήλικες ευαίσθητους περιβαλλοντικά (Chawla, 1998, αναφορά σε Blair 2009).  Ανατρέχοντας στην ιστορία των σχολικών κήπων, διαπιστώνουμε ότι ο κυριότερος λόγος δημιουργίας τους είναι η δυνατότητα που παρέχουν για βιωματική μάθηση. Παράλληλα ποικιλία των γνωστικών αντικειμένων μπορούν να διδαχθούν μέσω αυτών, προωθώντας τη διεπιστημονική μάθηση.  Αναλυτικότερα:   |  |  | | --- | --- | | **Βοηθητικές ερωτήσεις** | **Σύνδεση με το ΑΠ** | | Πώς θα αξιοποιηθεί ο χώρος πρασίνου για τη διδασκαλία περιβαλλοντικής διαχείρισης, αειφόρων πρακτικών και την ανάδειξη της σημασίας της βιοποικιλότητας | **Εκπαίδευση για την Αειφόρο Ανάπτυξη**  (κομποστοποίηση, εξοικονόμηση νερού, βιολογικές μέθοδοι κηπουρικής, πρακτικές δραστηριότητες στον κήπο)  O χώρος πρασίνου θα συμβάλει στη διαμόρφωση συνειδητοποιημένων μαθητών/μελλοντικών πολιτών, μέσα από την ενασχόλησή τους με την καλλιέργεια και την εκπαιδευτική αξιοποίηση του κήπου σε θέματα που αφορούν την υπεύθυνη κατανάλωση, το οικολογικό αποτύπωμα και την αειφορική διαχείριση των πόρων.  Πιο συγκεκριμένα ο χώρος πρασίνου μπορεί να αξιοποιηθεί στις πιο κάτω θεματικές:   * Τοπικά οικοσυστήματα * Βιοποικιλότητα * Αστικό και περιαστικό πράσινο * Διατροφική αξία & διατροφική επάρκεια * Παραδοσιακές μεσογειακές ποικιλίες * Βιολογική γεωργία και τα βιολογικά προϊόντα σαν ελπίδα για το περιβάλλον * Γενετικά τροποποιημένοι οργανισμοί και γενετικά τροποποιημένα προϊόντα * Καταναλωτισμός και περιβάλλον * Διαχείριση των υπολειμμάτων του Κήπου * Η ανάγκη διατήρησης των ντόπιων ποικιλιών και σπόρων   Ενδεικτικές δραστηριότητες:   * Κατασκευές από ανακυκλώσιμα υλικά οι οποίες θα χρησιμοποιηθούν για τις ανάγκες του κήπου και δίνουν λύσεις οικονομικές, αλλά ταυτόχρονα αποτελούν και παράδειγμα για την επαναχρησιμοποίηση υλικών που σε διαφορετική περίπτωση θα κατέληγαν στα σκουπίδια. Παράδειγμα: Τα παιδιά φέρνουν από το σπίτι τους οποιοδήποτε δοχείο μπορεί να χρησιμοποιηθεί σαν γλαστράκι: τενεκεδάκια, κουπάκια από γιαούρτια, φιάλες εμφιαλωμένου νερού κ.ά. Όλα αυτά τα σκεύη διακοσμούνται από τους μαθητές και γίνονται κατάλληλα γλαστράκια να φιλοξενήσουν σπόρους και φυτά. * Κατασκευή εργαλείων του κήπου με ανακυκλώσιμα υλικά * Κομποστοποίηαη με τη χρήαη αυτοσχέδιου κομποστοποιητή | | Πώς θα αξιοποιηθεί με πρακτικό τρόπο, ο χώρος πρασίνου για τη διδασκαλία επιστημονικών εννοιών, ώστε να καταστεί ζωντανό εργαστήριο; | Φυσικές Επιστήμες – Βιολογία  (κύκλος ζωής των φυτών, φωτοσύνθεση, επικονίαση, κύκλος του νερού, αλληλεξάρτηση των ζωντανών οργανισμών, οικοσυστήματα, κ.λπ)  Ο χώρος πρασίνου που θα δημιουργηθεί μπορεί να χρησιμοποιηθεί για τη διδασκαλία επιστημονικών εννοιών όπως οι ακόλουθες:   * Πράσινο στο σπίτι και στο σχολείο * Πράσινο στις κατοικημένες περιοχές * Ζωντανοί Οργανισμοί –Φυτά - Τα στάδια εξέλιξης των φυτών * Προσαρμοστικότητα των φυτών * Τα φυτά και τα δέντρα της αυλής μας * Φωτοσύνθεση – αναπνοή – διαπνοή φυτών * Έδαφος * Ενέργεια * Οικοσύστημα * Οι κηπουρικές δραστηριότητες * Οι εποχές του χρόνου και τι επιπτώσεις έχουν στα φυτά και στα δέντρα της αυλής μας   Ενδεικτικές δραστηριότητες:   * «Φυτολόγιο»: Δημιουργία φυτολόγιου με τα φυτά του σχολικού κήπου. * Το οικοσύστημα του κήπου του σχολείου μας: Εξερεύνηση του οικοσυστήματος του κήπου του σχολείου και καταγραφή όλων των ζώων και φυτών που υπάρχουν σε αυτό που ζουν σε αυτό. (Πανίδα και χλωρίδα κήπου) * Κύκλος της ζωής ενός φυτού * Κατασκευή αυτοσχέδιου θερμοκηπίου με απλά υλικά | | Πώς θα καλλιεργηθούν μαθηματικές δεξιότητες αξιοποιώντας τον χώρο πρασίνου (μέτρηση της ανάπτυξης των φυτών, υπολογισμός διαστάσεων υποστυλωμάτων για τα φυτά, κ.λπ); | **Μαθηματικά**  (εκτίμηση, γραφική παράσταση, ανάλυση δεδομένων, κ.λπ)  Με την αξιοποίηση του χώρου του πρασίνου θα καλλιεργηθούν οι πιο κάτω μαθηματικές δεξιότητες:   * Εφαρμογή μαθηματικών εννοιών * Ανάπτυξη χωρικής και λογικομαθηματικής νοημοσύνης * Αναγνώριση, ονομασία, περιγραφή και ταξινόμηση σχημάτων στον κήπο (τρίγωνο, ορθογώνιο, παραλληλόγραμμο, τετράγωνο, ρόμβο, κύκλο) ανεξάρτητα από το μέγεθος και τον προσανατολισμό τους. * Διάκριση τοπολογικών εννοιών (π.χ. ανοιχτό-κλειστό, μέσα-έξω) στον σχολικό κήπο. * Γεωμετρία – Μέτρηση (υπολογισμός μήκους, πλάτους, ακτίνας και διαμέτρου, περιμέτρου και εμβαδού) * Ανάπτυξη δεξιοτήτων χειρισμού εργαλείων και οργάνων για μέτρηση και υπολογισμό: Με τη βοήθεια μιας μετροταινίας μετρούνται: α) το µήκος και το πλάτος της σχολικής αυλής, β) το τμήμα της αυλής που καλύπτεται από έδαφος (χώμα), γ) το τμήμα της αυλής που πιθανόν έχει βλάστηση * Εμπλοκή των μαθητών στη διαδικασία σύνταξης του προϋπολογισµού εκτελώντας απλές µαθηµατικές πράξεις με ακέραιους ή δεκαδικούς αριθμούς. * Στατιστική: Αποτύπωση και παρουσίαση με μορφή γραφικών των αποτελεσμάτων έρευνας όπως το ποσοστό κάλυψης της αυλής με πράσινο, την κατανομή των υλικών επικάλυψης της αυλής κλπ. | | Πώς μπορεί να προωθηθεί η σημασία της υγιεινής διατροφής και γενικότερα της υγείας μας; | Αγωγή Υγείας - Οικιακή Οικονομία  (καλλιέργεια φρούτων, λαχανικών, βοτάνων, τοπικά προϊόντα, παραδοσιακή ιατρική και γιατροσόφια, κ. τ. λ. )  Ο σχολικός κήπος μπορεί να αποτελέσει χώρο βιωματικής προσέγγισης των αρχών της Μεσογειακής Διατροφής, που περιλαμβάνει άφθονες φυτικές ίνες και αντιοξειδωτικά (φρούτα, λαχανικά, ψωμί/δημητριακά, πατάτες, όσπρια, καρποί) και μάλιστα της Αειφορικής (στηρίζοντας την βιοποικιλότητα, τα τοπικά και εποχικά προϊόντα, τους ντόπιους σπόρους, την αυτάρκεια της τροφής) αλλά και χώρος ανάπτυξης των αξιών που προέρχονται μέσα από αυτήν και είναι συνυφασμένες με το πολιτισμικό πλαίσιο των χωρών της Μεσογείου. Τα προϊόντα που θα προκύψουν από τον σχολικό κήπο, καθώς και ο τρόπος παραγωγής και κατανάλωσής τους, αναδεικνύει και προωθεί τις αξίες και τα χαρακτηριστικά της παραδοσιακής Μεσογειακής Διατροφής που αναφύονται μέσα από τη γνώση, την πρακτική και τις παραδόσεις που συνοδεύουν τη μεσογειακή δίαιτα, τις πρώτες ύλες που χρησιμοποιούνται, αλλά και τις κοινωνικές σχέσεις γύρω από το τραπέζι.  Η σημασία της υγιεινής διατροφής και γενικότερα της υγείας θα προωθηθεί ως ακολούθως:     * Μελέτης της αξίας της Μεσογειακής διατροφής και η σύνδεσή της με την υγεία μας. * Οι καταναλωτικές μας συνήθειες και η αξία της τοπικής διατροφής. * Οι βιολογικοί και συμβατικοί σπόροι: σημαντικές διαφορές τους όσον αφορά στη διατροφή μας και στην προστασία του περιβάλλοντος. * Οι δυνατότητες καλλιέργειας και παραγωγής της τροφή μας. * Διατροφική επάρκεια. * Η σημασία των βοτάνων στη διατροφή και στην υγεία μας: ιστορίες και μύθοι σχετικές με τα βότανα. * Τα μυστικά μια υγιεινής διατροφής: μαγειρεύοντας λαχανικά που παράγουμε. * Ο ρόλος των φυτών στη διατροφή του ανθρώπου. * Συγκέντρωση συνταγών και μαγείρεμα αξιοποιώντας τα δικά τους λαχανικά και βότανα. * Ομαδικό γεύμα στο σχολείο. * Εμπειρία συλλογικής κουζίνας. * Παρασκευή παραδοσιακών προϊόντων, όπως μαρμελάδας.   Τέλος, αξίζει να σημειωθεί ότι ο σχολικός κήπος και η παρασκευή γευμάτων συνδέουν αξίες και αρχές της αειφορίας και της Μεσογειακής διατροφής με τις καθημερινές επιλογές. Το παιδί που καλλιεργεί και μαγειρεύει σήμερα, θα γίνει ένας/μια υγιής πολίτης, ένας/μια συνειδητοποιημένος/η ενεργός παραγωγός, καταναλωτής αύριο. | | Πώς θα καλλιεργηθεί η δημιουργικότητα των μαθητών/μαθητριών; | **Τέχνη, Σχεδιασμός και Δημιουργικότητα**  (υπαίθριες καλλιτεχνικές εγκαταστάσεις, έργα τέχνης, χρήση φυσικών υλικών από τον κήπο, ημερολόγιο φύσης, ξενοδοχείο εντόμων, υποστήριξη φυτών, φράκτης, μετεωρολογικός σταθμός κ.λπ)  Ο σχολικός κήπος μπορεί να αναπτύξει τα ιδιαίτερα ενδιαφέροντα, ταλέντα και κλίσεις τους και την ικανότητα να εκφράζονται μέσα από ζωγραφική, παιχνίδια ρόλων και θεατρικό παιχνίδι.  Η δημιουργικότητα των μαθητών/μαθητριών θα καλλιεργηθεί με τις ακόλουθες δραστηριότητες:   * Κατασκευή κομποστοποιητή: Ο κομποστοποιητής θα κατασκευαστεί από ξύλινες παλέτες. Οι μαθητές με τα πινέλα τους, τη χρήση πλαστικών χρωμάτων και με οδηγό την παιδική φαντασία, τη δημιουργικότητα και τον ενθουσιασμό τους, τον μετατρέπουν σε στολίδι του σχολικού κήπου. * Κατασκευή φωτεινού παντογνώστη με θέμα «Εξοπλισμός και εργαλεία κήπου». * Κατασκευή ενημερωτικών πινακίδων για τα είδη των φυτών του κήπου. * «Εικαστική δημιουργία με αποξηραμένα φυτά»: Αποξηραίνουμε φυτά από τον κήπο του σχολείου μας και δημιουργούμε μια εικαστική σύνθεση με αυτά. Κατόπιν τα τοποθετούμε σε κάδρο. * Τα παιδιά ζωγραφίζουν τα δικά τους παράξενα, μαγικά, φανταστικά, όμορφα λουλούδια. * Μελέτη έργων μεγάλων ζωγράφων με θέμα τη φύση. * Θεατρικό παιχνίδι: ο σχολικός κήπος «ζωντανεύει». Δίνουμε φωνή σε ένα φυτό του κήπου. Καθώς τα φυτά αναπτύσσονται και τα παιδιά δένονται μαζί τους, ζητάμε να επιλέξουν ένα συγκεκριμένο φυτό του κήπου, να μπουν στη θέση του και να μιλήσουν με τη δική του φωνή.(Τι θα τους έλεγε; Πώς νιώθει; Τι ανάγκες έχει;) * Ταξίδι στο χρόνο και ζωγράφισμα του κήπου του σχολείου όπως τον φαντάζονται να ήταν παλαιότερα. | | Πώς επηρεάζει η μορφολογία, το κλίμα και οι καιρικές συνθήκες που επικρατούν σε μια περιοχή την ανάπτυξη των φυτών; | **Γεωγραφία**  (παρατήρηση καιρικών συνθηκών, μέτρηση υγρασίας, θερμοκρασίας κ.λπ.)  Τα παιδιά δημιουργώντας και μελετώντας τον χώρο πρασίνου του Σχολείου αναμένεται εμπλακούν στις ακόλουθες δραστηριότητες:   * Μελέτη και παρατήρηση καιρικών συνθηκών ώστε να μπορούν να συλλέγουν στοιχεία που να μπορούν να πληροφορήσουν για το πώς οι κλιματικοί παράγοντες επηρεάζουν την ανάπτυξη των φυτών * Υψηλές – χαμηλές θερμοκρασίες * Βροχόπτωση * Ηλιοφάνεια * Παρατήρηση των στρωµάτων του εδάφους ώστε τα παιδιά να αντιληφθούν ότι το έδαφος δεν είναι ενιαίο αλλά αποτελείται από µια σειρά από στρώµατα. Εφαρμογή τεχνικής για στοιχειώδη αναγνώριση του είδους του εδάφους, ώστε να µπορούν να επιλέξουν τα κατάλληλα φυτά, καθότι κάθε είδος έχει τη δική του προτίμηση σε χώμα. * Υπολογισμός της υγρασίας του εδάφους: Τα παιδιά μαθαίνουν ότι οι ανάγκες των φυτών εξαρτώνται από τις συνθήκες που επικρατούν. Όμως ένας γενικός δείκτης για την ανάγκη ποτίσματος είναι η ξηρότητα του εδάφους σε βάθος 10-25 εκ. Αυτό μπορείτε πολύ εύκολα να το διαπιστώσουν βυθίζοντας το δάκτυλο τους μέσα στο χώμα σε αυτό το βάθος, οπότε καταλαβαίνουν αν υπάρχει η απαιτούμενη υγρασία. | | Πώς θα καλλιεργηθεί ο σεβασμός και η αγάπη προς το πράσινο και πώς θα αναδειχθεί η σχέση του λαού ιστορικά, κοινωνικά, πολιτιστικά με τα Δάση και εν γένει με τη Μεσογειακή βλάστηση; | **Γλώσσα, Λογοτεχνία, Ιστορία**  **(**Μελέτη κειμένων, ποιημάτων, ιστορικών πηγών που φανερώνουν τη σχέση του λαού μας με τα Δάση, το πράσινο κ.λπ.).  Ο σεβασμός και η αγάπη προς το πράσινο και η ανάδειξη της σχέση του λαού ιστορικά, κοινωνικά, πολιτιστικά με τα Δάση και εν γένει με τη Μεσογειακή βλάστηση θα καλλιεργηθεί με τους ακόλουθους τρόπους:  1. Αναζήτηση αναφορών στη λογοτεχνία, στη τέχνη, μύθων, θρύλων και παραδόσεων, παροιμιών, δημοτικών χορών και τραγουδιών, για τα φυτά και τα ζώα του κήπου.  2. Καταγραφή μύθων, θρύλων, αινιγμάτων, παροιμιών.  3. Μελέτη – κατανόηση-ερμηνεία κειμένων και βιβλίων για τον κήπο.  4. Αναζήτηση πληροφοριών στο διαδίκτυο και σε ηλεκτρονικό υλικό.  5. Παραγωγή λόγου (προετοιμασία συνέντευξης – δημιουργία ερωτηματολογίου).  6. Καταγραφή εντυπώσεων.  7. Συγγραφή ιστορίας – παραμυθιού.  7. Δημιουργία ποιημάτων – κόμικς.  8. Έκδοση ενημερωτικού έντυπου για το σχολικό κήπο.  9. Ημερολόγιο του σχολικού κήπου στο οποίο τα παιδιά εκφράζουν με γραπτό λόγο τις εμπειρίες και τις εντυπώσεις τους από τις δραστηριότητές τους κατά τη διάρκεια δημιουργίας του σχολικού τους κήπου.  10. Σύνταξη επιστολών προς τους «χορηγούς» του κήπου.  11. Κατασκευή σχετικών αφισών (οι οποίες θα τοποθετηθούν στον κήπο-πληροφοριακές, ενημερωτικές, συμβουλευτικές). | |
| Ποιες ικανότητες STEAMΕ θα επιδιώξετε να αναπτυχθούν μέσα από την εφαρμογή του προγράμματος;  Μέσα από την εφαρμογή του προγράμματος θα αναπτυχθούν οι πιο κάτω ικανότητες STEAMΕ:   * Επίλυση προβλημάτων της καθημερινής ζωής: Μέσω της εφαρμογής του προγράμματος διαμορφώνονται πολίτες με κριτική σκέψη, που θα αναστοχάζονται, θα συμμετέχουν στην επίλυση των περιβαλλοντικών προβλημάτων της κοινότητάς τους, θα δρουν τοπικά αλλά θα προβληματίζονται και για τα παγκόσμια περιβαλλοντικά ζητήματα και θα αναπτύξουν ικανότητες και δεξιότητες, οι οποίες θα τους επιτρέπουν να συμμετέχουν απρόσκοπτα στα δρώμενα μιας δημοκρατικής κοινωνίας εξασφαλίζοντας ένα βιώσιμο μέλλον. * Βιωματική μάθηση: Όταν το παιδί εργάζεται ή παίζει μέσα στον κήπο καλείται να κάνει παρατηρήσεις και μεταβολές στο φυσικό περιβάλλον. Αυτή η βιωματική επαφή του με τις διαδικασίες και τους συσχετισμούς ασκεί έμμεσα στο παιδί μια διδακτική δυναμική. Οι εμπειρίες του «πραγματικού κόσμου», που ανακαλύπτουν τα παιδιά στον σχολικό κήπο, κεντρίζουν το ενδιαφέρον τους. Η πρακτική διδασκαλία και η εμπλοκή με τα ίδια τους τα χέρια στην παραγωγή προϊόντων τούς συνδέει περισσότερο με τη φύση αλλά και μεταξύ τους, ενισχύοντας έτσι την αυτοεκτίμησή τους. Επιπρόσθετα οι ευκαιρίες που τους δίνονται στην ενασχόλησή τους με τον κήπο είναι εξαιρετικές, γιατί τους οδηγούν να ανακαλύψουν, να πειραματιστούν, να μάθουν εμπειρικά, να συνεργαστούν με άλλους. Είναι απίστευτο να βλέπεις με τι λαχτάρα τα παιδιά πιάνουν το χώμα και πόση χαρά νιώθουν παίζοντας με αυτό με τα γυμνά τους χέρια. Η γνώση κατασκευάζεται από συγκεκριμένη εμπειρία και οι αφηρημένες έννοιες σχηματίζονται μέσα από την παρατήρηση και τον ενεργό πειραματισμό. Μέσα από τις εργασίες στον σχολικό κήπο η εμπειρική μάθηση οδηγεί αυτόματα σε ανώτερες νοητικές λειτουργίες συγκρίσεων και συμπερασμών. Οι μαθητές μας γίνονται πιο ικανοί στην παρατήρηση, έτσι βελτιώνεται η γνωστική ανάπτυξη ιδιαίτερα στους τομείς της επίγνωσης, της λογικής επεξεργασίας και της ικανότητας παρατήρησης. * Διερεύνηση: τα παιδιά εμπλέκονται με φυσικό και αβίαστο τρόπο στη μαθησιακή διαδικασία κατά την οποία ερωτούν, εξηγούν, σχολιάζουν, επικοινωνούν, ανταλλάσσουν απόψεις και πληροφορίες, υποστηρίζουν και ελέγχουν την ακρίβεια των στοιχείων, αντιπαραθέτουν και ανταπαντούν διαλεκτικά στο σκεπτικό διαφόρων θέσεων, υποθέτουν, ερευνούν, πειραματίζονται και τέλος καταλήγουν σε τεκμηριωμένες απόψεις, λύσεις και προτάσεις * Διεπιστημονικότητα: δίνονται ευκαιρίες έρευνας, ανακάλυψης, εμπειρικής μάθησης, συνεργασίας και πειραματισμού. Τα παιδιά αναπτύσσουν συνεργασίες με ειδικούς και έρχονται κατευθείαν σε επαφή με την επιστημονική ή την εμπειρική γνώση. * Συνεργασία με άλλους: τα παιδιά μέσα από την εφαρμογή του προγράμματος κοινωνικοποιούνται, χρησιμοποιούν τις ικανότητές τους πιο επιτυχημένα, εξασκούν τις δεξιότητες επικοινωνίας, αλληλεπιδρούν για να επιτύχουν έναν κοινό στόχο. Η σύνδεση των μαθητών με το χώμα και τη ζωή καθώς και το «χτίσιμο σχέσεων» με τη συνεργασία σε ένα κοινό σκοπό ενεργοποιούν τους μαθητές και αναπτύσσουν την κοινωνία των προσώπων. * Κριτική σκέψη: διαμορφώνονται πολίτες με κριτική σκέψη, που θα αναστοχάζονται, θα συμμετέχουν στην επίλυση των περιβαλλοντικών προβλημάτων της κοινότητάς τους, θα δρουν τοπικά αλλά θα προβληματίζονται και για τα παγκόσμια περιβαλλοντικά ζητήματα και θα αναπτύξουν ικανότητες και δεξιότητες, οι οποίες θα τους επιτρέπουν να συμμετέχουν απρόσκοπτα στα δρώμενα μιας δημοκρατικής κοινωνίας εξασφαλίζοντας ένα βιώσιμο μέλλον. |
|  |
| **Ενημέρωση/Επιμόρφωση**  Πώς θα ενημερωθούν τα άτομα που εργάζονται στη σχολική σας μονάδα (εκπαιδευτικοί, γραμματειακό προσωπικό, βοηθητικό προσωπικό, φροντιστές, φροντίστριες, υπεύθυνα άτομα κυλικείου κ.λπ) σε θέματα που αφορούν τον σχεδιασμό, τη δημιουργία, τη συντήρηση και την εκμετάλλευση χώρων πρασίνου;  Ο στόχος είναι να δημιουργηθεί ένας αειφορικός και αλληλέγγυος κήπος. Η αποκατάσταση του φυσικού περιβάλλοντος στη σχολική αυλή μέσω του σχολικού κήπου, στόχο έχει την αρμονική συμμετοχή όλων των μελών της σχολικής κοινότητας  Για το σκοπό αυτό θα πραγματοποιηθούν συναντήσεις με τους εκπαιδευτικούς που θα αναλάβουν το πρόγραμμα, ώστε να καταρτιστούν οι βασικοί άξονες βάσει των οποίων θα οργανωθεί όλος ο σχεδιασμός. Οι εκπαιδευτικοί θα εμπλέξουν τα παιδιά μέσω προβληματισμού και έρευνας για το πράσινο στο σχολείο. Κατόπιν τα παιδιά θα συγκροτήσουν ομάδα δημοσιογράφων και θα παρουσιάσουν σε κοινή συγκέντρωση στην Αίθουσα Εκδηλώσεων του Σχολείου (θα παρίστανται όλα τα παιδιά και όλα τα άτομα που εργάζονται στη σχολική μονάδα) έρευνα για το πράσινο στο Σχολείο. Ταυτόχρονα, θα παρουσιάσουν ένα σχέδιο με αυτά που τους ικανοποιούν και αυτά που θέλουν να αλλάξουν. Η παρουσίαση τους θα ενισχυθεί από ένα διαφημιστικό μήνυμα που να μιλάει για τις ωφέλειες του πρασίνου στην ζωή των πολιτών. Ακολούθως συγκροτούνται ομάδες δράσης στις οποίες συμμετέχουν παιδιά, καθώς και, άτομα τα οποία εργάζονται στη σχολική μονάδα (εκπαιδευτικοί, γραμματειακό προσωπικό, βοηθητικό προσωπικό, φροντιστές, υπεύθυνη του κυλικείου), οι οποίες θα οργανώσουν και θα καταρτίσουν το χρονοδιάγραμμα και το πλάνο των εργασιών. Οι ομάδες αυτές θα συνεργαστούν με το Σύνδεσμο Γονέων, τη Σχολική Εφορία, τον Κοινοτάρχη, τον τοπιοτέχνη και τον γεωπόνο ώστε να μπορεί να γίνει σωστός σχεδιασμός και να καταρτιστεί το σωστό πλάνο δημιουργίας, συντήρησης και εκμετάλλευσης του χώρου πρασίνου που θα δημιουργηθεί (εξασφάλιση υλικών, πρόσθετων οικονομικών πόρων, φυτών).  Επιπρόσθετα προγραμματίζονται οι πιο κάτω δραστηριότητες διάχυσης στη σχολική κοινότητα:  1. Έκθεση φωτογραφικού υλικού στο χώρο του σχολείου.  2. Έκθεση μαθητικών έργων στο χώρο του σχολείου.  3. Εβδομαδιαία ενημέρωση όλων των μαθητών/τριών και από το Κεντρικό Μαθητικό Συμβούλιο και συνεχής πρόκληση για εμπλοκή τους στις δραστηριότητες με την υποστήριξη των εκπαιδευτικών των τάξεων.  4. Ζωγραφική σε τοίχους του σχολείου και δημιουργία αφίσας.  5. Συνεχής ενημέρωση για τις δραστηριότητες στο πλαίσιο του προγράμματος μέσω της ιστοσελίδας του σχολείου με φωτογραφικό υλικό και τη δημιουργία ταινιών μικρού μήκους. |
|  |
| **Συμμετοχή και Δράση**  Πώς θα διασφαλισθεί η συμμετοχικότητα και η συνεργασία για την υλοποίηση του προγράμματος (μαθητές, μαθήτριες, εκπαιδευτικοί, γονείς, γραμματειακό προσωπικό, βοηθητικό προσωπικό, υπάλληλοι κυλικείου, φροντιστές/φροντίστριες, γονείς, Σύνδεσμος Γονέων κ.λπ.) στη δημιουργία, συντήρηση και εκμετάλλευση του χώρου πρασίνου; (Περιγράψτε τις δραστηριότητές εμπλοκής και συμμετοχής)  Η κατασκευή και συντήρηση του κήπου στο χώρο του σχολείου απαιτεί τη συνεργασία όλων των μαθητών/τριών του σχολείο, ενώ δίνει ευκαιρίες για εμπλοκή στο έργο όλων των μελών της σχολικής κοινότητας. Μαθητές/τριες, εκπαιδευτικοί, διευθύντρια, βοηθητικό προσωπικό του σχολείου και γονείς, μπορούν και είναι σκόπιμο να συνεργαστούν ανάλογα με τις ιδιαίτερες ικανότητές τους και τη διαθεσιμότητά τους.  Για το σκοπό αυτό προγραμματίζονται οι πιο κάτω δραστηριότητες εμπλοκής και συμμετοχής:   1. Ενημέρωση των μαθητών/τριών, εκπαιδευτικών, γονέων, γραμματειακού προσωπικού, βοηθητικού προσωπικού, υπάλληλων κυλικείου, φροντιστριών, Συνδέσμου Γονέων, Κοινοτάρχη, Σχολικής Εφορίας σε κοινή συγκέντρωση και πρόσκληση για συμμετοχή. 2. Οργάνωση ομάδων δράσης που θα ονομασθούν «Επιθεωρητές Πρασίνου» και ανάληψη δράσης για τη δημιουργία του χώρου πρασίνου. 3. Οι ομάδες δράσης με τη βοήθεια μαθητών/τριών, εκπαιδευτικών, γονέων, βοηθητικού προσωπικού, μελών του Κοινοτικού Συμβουλίου εκτελούν τις εργασίες που έχουν αναλάβει. Κάθε ομάδα έχει και την ευθύνη μικρού αριθμού εθελοντών τους οποίους συντονίζει και καθοδηγεί. 4. Τα μέλη των ομάδων αναλαμβάνουν να διερευνήσουν εάν και κατά πόσο είναι πραγματοποιήσιμες οι παρεμβάσεις και τι χρειάζεται για να υλοποιηθούν (πληροφορίες για φυτά, κόστος υλικών, επικοινωνία με την κοινότητα, φυτώρια κ.λ.π. ). 5. Υιοθεσία φυτού: Προπαρασκευαστική ομαδική εργασία πριν ξεκινήσει η δουλειά στον κήπο. Κάθε ομάδα θα επιλέξει ένα λαχανικό, δέντρο ή αρωματικό φυτό το οποίο θα αναλάβει να φυτέψει και να φροντίζει. 6. Επίσκεψη από τους γονείς του κάθε τμήματος στον σχολικό κήπο και ξενάγησή τους στο χώρο. 7. Ενημέρωση (με επιστολές) όλων των εμπλεκομένων (μαθητών/τριών, εκπαιδευτικών, γονέων, γραμματειακού προσωπικού, βοηθητικού προσωπικού, υπάλληλων κυλικείου, φροντιστριών, Συνδέσμου Γονέων, Κοινοτάρχη, Σχολικής Εφορίας) για τις εργασίες που θα ακολουθήσουν, αλλά και τις διαδικασίες που προηγήθηκαν. Παράλληλα προσκαλείται όποιος θέλει να συμβάλλει στην εκτέλεση του έργου. 8. Κατασκευή αφίσας για τη χρήση του κομποστοποιητή:Τα παιδιά φτιάχνουν σχετική αφίσα, την οποία αναρτούν σε όλα τα τμήματα. Προβαίνουν σε ενημέρωση όλων των μαθητών/τριών, εκπαιδευτικών, γονέων, γραμματειακού προσωπικού, βοηθητικού προσωπικού, υπάλληλων κυλικείου, φροντιστριών προκειμένου να δραστηριοποιήσουν και τους υπόλοιπους να συγκεντρώνουν τα ανακυκλώσιμα υλικά του σχολικού γεύματος (μπανανόφλουδες, πορτοκαλόφλουδες κ. λ. π.) και να υπάρξει μια γενική ευαισθητοποίηση στο θέμα της μείωσης των απορριμμάτων. 9. Ενεργή συμμετοχή και ευαισθητοποίηση ολόκληρης της οικογένειας στη διαδικασία μείωσης των οργανικών απορριμμάτων με τη χρήση κομποστοποιητή:Σκοπός είναι τα παιδιά να μεταφέρουν από το σπίτι τους σε μικρές σακούλες τα ανακυκλώσιμα οικιακά απορρίμματα (φλούδες φρούτων και λαχανικών, φύλλα δέντρων, τσόφλια αυγών, φίλτρα και κατακάθι καφέ), τα οποία να τοποθετούνται στον κομποστοποιητή**.** 10. Παραγωγή οπτικοακουστικού υλικού με τις δράσεις 11. Σύνταξη ευχαριστήριας επιστολής σε όσους φορείς εκτός σχολείου που θα βοηθήσουν. 12. Ευχαριστήρια επιστολή προς τους γονείς για τις γνώσεις και τα υλικά που θα προσφέρουν.   Τέλος κοινοποίηση των εργασιών και πρόκληση για συμμετοχή και βοήθεια θα γίνει και στους ακόλουθους φορείς: Συνομοσπονδία Γονέων, Τμήμα Δασών, Επίτροπο Περιβάλλοντος, Επίτροπο Εθελοντισμού, Ιδιώτες (γεωπόνοι, φυτώρια κ.λπ.), Μ.Μ.Ε. κ.ά. |
|  |
| **Δεξιότητες ζωής**  Καθορίστε τις δεξιότητες καλλιέργειας και συντήρησης χώρων πρασίνου που αναμένετε να κατακτήσουν οι μαθητές/μαθήτριες, καθώς και τους τρόπους με τους οποίους θα κατακτηθούν οι δεξιότητες αυτές (φύτευση, πότισμα, ξεχόρτισμα, συγκομιδή, διάθεση και επεξεργασία τελικού προϊόντος, ομάδες εργασίας, υπευθυνότητες, ημέρες εργασίας με την κοινότητα κ.λπ.)  Για την κατασκευή και συντήρηση του σχολικού κήπου απαιτούνται οι ακόλουθες γνώσεις «κηπουρικής», δεξιότητες καλλιέργειας και συντήρησης χώρων πρασίνου:  **1. Σκάψιμο κήπου**: Οι μαθητές σκάβουν τον κήπο, τον σβαρνίζουν, τον εμπλουτίζουν με κομποστοποιητή και στη συνέχεια τον χωρίζουν σε παρτέρια.  **2. Σπορά- φύτεμα**: Σπέρνουν και φυτεύουν σε διαφορετικές εποχές και συγκεκριμένα το φθινόπωρο και την άνοιξη:  Α. Το **φθινόπωρο** (περίπου στις 15 Οκτωβρίου) σπέρνουν: Ραπανάκια, Παντζάρια, Μαϊντανό, Κουκιά, Αρακά, Καρότα, Σπανάκι, Ραδίκια και φύτεψαν κρεμμύδια, σκόρδα και μαρούλια.  Β. Την **άνοιξη** (αρχές Μαρτίου) σπέρνουν ντομάτες, κολοκυθιές, μελιτζάνες, πιπεριές, αγγουριές και φυτεύουν πατάτες.  **3. Μεταφύτευση**: Η μεταφύτευση των καλοκαιρινών λαχανικών τέλος Απριλίου.  **4. Περιποίηση κήπου**: Οι μαθητές μία έως δύο φορές την εβδομάδα ξεβοτανίζουν, σκαλίζουν, κλαδεύουν, παραχώνουν τα φυτά του κήπου (η κάθε τάξη το κομμάτι που έχει υιοθετήσει).  **5. Παρατήρηση**: Οι μαθητές παρατηρούν και μελετούν τα στάδια ανάπτυξης των φυτών από το σπορά μέχρι τη συγκομιδή, τα είδη των φύλλων, τα μέρη των φυτών, τα είδη και το σχήμα των καρπών, τους εχθρούς και τις ασθένειες των φυτών.  **6. Συγκομιδή καρπών**: Η συγκομιδή θα γίνει σε τέσσερις φάσεις:  Α. Το Δεκέμβριο μαζεύουν ραπανάκια, μαρούλια, κρεμμύδια και σπανάκια.  Β. Το Φεβρουάριο μαζεύουν παντζάρια, μαϊντανό, καρότα και ραδίκια  Γ. Το Μάιο συλλέγουν τον αρακά, τα κουκιά, τα σκόρδα και τις πατάτες  Δ. Λίγο πριν το κλείσιμο των σχολείων κόβονται οι πρώτες ντομάτες, πιπεριές και μελιτζάνες.  **7. Κομποστοποίηση:** Ο κομποστοποιητής κατασκευάζεται από ξύλινες παλέτες. Οι μαθητές με τα πινέλα τους, πλαστικά χρώματα και με οδηγό την παιδική φαντασία, τη δημιουργικότητα και τον ενθουσιασμό τους, τον μετατρέπουν σε στολίδι του σχολικού κήπου.  8. **Διάθεση προϊόντων** στη σχολική κοινότητα μέσω της οργάνωσης ομαδικών γευμάτων, παζαριού ανοικτού και προς τους γονείς, στο γειτονικό δημόσιο νηπιαγωγείο  9. **Καθορισμός ημερών εργασίας** με την κοινότητα: Τα παιδιά αναλαμβάνουν μαζί με τις ομάδες δράσης τις πιο πάνω υπευθυνότητες στον κήπο. Η κοινότητα αναλαμβάνει το κλάδεμα των δέντρων, τη μεταφορά των κλαδεμάτων στη Μονάδα Επεξεργασίας Κλαδεμάτων, τη συντήρηση του αυτόματου συστήματος ποτίσματος, την προστασία του χώρου κατά τους καλοκαιρινούς μήνες. |
|  |
| **Τοπική κοινότητα και ευρύτερη κοινωνία:** Το συγκεκριμένο πρόγραμμα είναι κατεξοχήν πρόγραμμα διαγενεακής επικοινωνίας, συνεργασίας και αλληλεπίδρασης. Αναφερθείτε συγκεκριμένα στα πιο κάτω ερωτήματα πώς θα το επιτύχετε.  Ο Σχολικός Κήπος διαδραματίζει σημαντικό ρόλο δένοντας το φυσικό και κτιστό περιβάλλον με τις σχέσεις των συμμετεχόντων και τους θεσμούς που επηρεάζουν τις διαδικασίες. Επομένως για να επιτύχουν οι δράσεις που προγραμματίζονται και να έχουμε ένα καλύτερο μαθησιακό αποτέλεσμα, είναι απαραίτητη η επικοινωνία και συνεργασία μεταξύ των εκπαιδευτικών, η επικοινωνία μεταξύ των εκπαιδευτικών και των μαθητών, η επικοινωνία μεταξύ της σχολικής και της ευρύτερης κοινότητας. Με κυρίαρχο φυσικά το ρόλο του διευθυντή, ο οποίος μεσολαβεί στην ανάπτυξη αυτών των συνεργασιών μεταξύ όλων των μετόχων της σχολικής κοινότητας.   1. Πώς θα αξιοποιηθεί η ιστορία και ο πολιτισμός της σχολικής και τοπικής κοινότητας στη διαμόρφωση του χώρου πρασίνου; (κληρονομικοί σπόροι, πολιτιστική σημασία ορισμένων φυτών, παραδοσιακές καλλιεργητικές πρακτικές)   Μέσα σε αυτό το πλαίσιο η ιστορία και ο πολιτισμός της σχολικής και τοπικής κοινότητας στη διαμόρφωση του χώρου πρασίνου θα αξιοποιηθεί ως εξής:   * Θα μελετηθεί η παρούσα κατάσταση του κήπου με την κατάσταση του τα προηγούμενα χρόνια. Τα τελευταία χρόνια η χωμάτινη επιφάνεια του προαυλίου μας που παρέμενε αναξιοποίητη σε αντίθεση με το παρελθόν, ενώ ο χώρος έξω και γύρω από τη σχολική αυλή στερείται πρασίνου * Οι προσπάθειες των τελευταίων χρόνων για εξεύρεση πόρων και υλικών για αναβάθμιση του χώρου ήταν άκαρπες. * Οι διαχειριστές του κήπου, εκπαιδευτικοί και μαθητές, θα πρέπει να είναι γνώστες της ιστορίας του κήπου, να λαμβάνουν υπόψη την τρέχουσα πραγματικότητα και τις ανάγκες που θα καλύψει ο κήπος ( επιμορφωτικές, διατροφικές, αισθητικές), να σκεφτούν την μελλοντική διαχείριση του κήπου και να φροντίσουν να δημιουργήσουν τις προϋποθέσεις για τη διατήρησή του και τη χρήση από τους μαθητές που θα ακολουθήσουν. * Οι μαθητές μας θα γίνουν ερευνητές και θα πάρουν συνέντευξη από ηλικιωμένα άτομα του περιβάλλοντός τους με ερωτήσεις για το παρελθόν του σχολικού κήπου και να βρουν φωτογραφίες που να δείχνουν την κατάσταση του σχολικού κήπου σε παλαιότερα χρόνια. * Η δημιουργία του σχολικού κήπου, στην οποία κυρίαρχο ρόλο θα έχουν οι μαθητές, θα βασίζεται σε ένα συστηματικό σχεδιασμό, ο οποίος θα λαμβάνει υπόψη βασικές αρχές και παραμέτρους που αφορούν τις τοπικές συνθήκες (π.χ. κλίμα και έδαφος), τη διαχείριση του διαθέσιμου χώρου (π.χ. σχήμα και προσανατολισμός του χώρου), το λειτουργικό σκοπό του κήπου αλλά και τις προτάσεις και επιθυμίες των μαθητών, λαμβάνοντας υπόψη τις ιδιαιτερότητες και τους περιορισμούς του πραγματικού χώρου. * Έμφαση θα δοθεί και στην επιλογή των κατάλληλων φυτών. Ο λειτουργικός σκοπός του κήπου σε συνδυασμό με τις τοπικές συνθήκες και το διαθέσιμο χώρο θα καθορίσουν την επιλογή των φυτικών ειδών. Για παράδειγμα αν ο σκοπός είναι η αισθητική βελτίωση του χώρου τότε θα επιλέγουν φυτά με βάση συγκεκριμένα χαρακτηριστικά όπως το άρωμα, το χρώμα φυλλώματος και το χρώμα του άνθους ενώ αν ο σκοπός είναι η παραγωγή τροφής φυτεύονται φυτά κατάλληλα για τη διατροφή του ανθρώπου. Έτσι μπορεί να γίνει επιλογή φυτών από μία από τις παρακάτω κατηγορίες ή να καταλήξουμε σε έναν συνδυασμό φυτών των παρακάτω κατηγοριών. • Αρωματικά φυτά (π.χ. δενδρολίβανο, θυμάρι) • Ανθοφόρα-καλλωπιστικά φυτά (π.χ. γιασεμί, αγιόκλιμα) • Φυτά κατάλληλα για τη διατροφή του ανθρώπου (π.χ. μαρούλι, σπανάκι) • Δέντρα και θάμνοι (π.χ. ελιά, ροδιά) * Τα προϊόντα θα παράγονται ή παρασκευάζονται με φιλικές και υπεύθυνες προς το περιβάλλον και την υγεία πρακτικές (π.χ. χωρίς φυτοφάρμακα και λιπάσματα, με ντόπιους σπόρους, προτίμηση με τοπικές ποικιλίες για καλλιέργεια, τοπικές και παραδοσιακές συνταγές για την παρασκευή κ.ά.) * Θα αξιοποιηθούν αυτόχθονα είδη, δηλαδή φυτά που έχουν εξελιχθεί στην περιοχή και είναι πλήρως προσαρμοσμένα στους βιοτικούς και αβιοτικούς παράγοντες της περιοχής, ώστε να εξασφαλισθεί η ασφαλής ανάπτυξή τους. * Θα γίνει μελέτη της παραδοσιακής δραστηριότητας των αγροτών για την προστασία των νεαρών φυτών, δημιουργική έκφραση, συνεργασία, επαναχρησιμοποίηση παλιών ρούχων και άλλων υλικών για την κατασκευή σκιάχτρου. * Θα γίνει μελέτη ιστορικών /λαογραφικών δεδομένων-οικονομικών / κοινωνιολογικών: Σε περιοχές της Άπω Ανατολής στο παρελθόν (δεν υπήρχαν χημικά λιπάσματα) η λίπανση του ρυζιού γινόταν και με ανθρώπινα περιττώματα. Στο παρελθόν η στρωμνή (άχυρο) των ζώων μαζί με την κοπριά τους φυλασσόταν μετά τα περιοδικά καθαρίσματα των στάβλων σε λάκκους για χρήση στο μποστάνι. * Θα γίνει εφαρμογή απλών, παραδοσιακών μεθόδων διατήρησης και επεξεργασίας των αρωματικών φυτών και των βοτάνων που θα φυτέψουν. (αποξήρανση – αρωματικά λικέρ).  1. Πώς θα εμπλέξετε την κοινότητα στη μαθησιακή διαδικασία (κηπουροί, αγρότες, τοπιοτέχνες, τοπικές αγορές, ειδικοί/ειδικές σε θέματα περιβάλλοντος, διαγενεακή γνώση, εκπαιδευτικές επισκέψεις, κ.λπ), ώστε να εμπλουτίσετε τις γνώσεις και πρακτικές δεξιότητες των μαθητών/μαθητριών στη δημιουργία, καλλιέργεια και συντήρηση κήπου; 2. Η εμπλοκή της κοινότητας στη μαθησιακή διαδικασία (κηπουροί, αγρότες, τοπιοτέχνες, τοπικές αγορές, ειδικοί/ειδικές σε θέματα περιβάλλοντος, διαγενεακή γνώση, εκπαιδευτικές επισκέψεις, κ.λπ) θα γίνει με τους ακόλουθους τρόπους:   Τα παιδιά θα αναπτύξουν συνεργασίες με ειδικούς, ώστε να έλθουν κατευθείαν σε επαφή με την επιστημονική ή την εμπειρική γνώση. Συγκεκριμένα θα γίνουν συναντήσεις των μαθητών με:   * γεωπόνο του χωριού (πληροφόρηση για το έδαφος, το οποίο θα στηρίξει και θα συντηρήσει τα φυτά (θρεπτικά στοιχεία και νερό), εισήγηση τρόπων βελτίωσης του εδάφους, ώστε να επιτευχθεί η καλύτερη εγκατάσταση και ανάπτυξη των φυτών, επίδειξη και οδηγίες για τον τρόπο προετοιμασίας του εδάφους, τη φύτευση και τη φροντίδα των φυτών) * τοπιοτέχνη (για το σχεδιασμό και την πραγματοποίηση της δημιουργίας του σχολικού κήπου) * πολιτικό μηχανικό (γονέα του σχολείου- μελέτη του αύλειου χώρου, την επίβλεψη του έργου και συμβουλευτική) * δασολόγος (ενημέρωση και συζήτηση για τα φυτικά είδη και τις ιδιότητες τους)   Συναντήσεις θα γίνουν και με γονείς που έχουν γεωργικές όχι ακαδημαϊκές γνώσεις. Επιπρόσθετα θα επιδιωχθεί και η εμπλοκή γονέων μεταναστών. Με αυτό τον τρόπο οι μαθητές θα εμπλουτίσουν τις γνώσεις και πρακτικές δεξιότητες τους στη δημιουργία, καλλιέργεια και συντήρηση κήπου.   1. Οι εκπαιδευτικές επισκέψεις και ξεναγήσεις κρίνονται απαραίτητες, γιατί οι μαθητές θα έχουν την ευκαιρία της άμεσης επαφής και γνωριμίας με πολλά φυτικά είδη.   Συγκεκριμένα θα διοργανωθούν οι ακόλουθες επισκέψεις και ξεναγήσεις:   * Φυτώριο στην περιοχή που ανήκει σε γονέα μαθητή του σχολείου * Ανθοπωλείο * Κατάστημα στο χωριό που πωλάει είδη γεωπονίας * Βοτανόκηπος Αυγόρου (ενημερώση για την πλούσια χλωριδική βιοποικιλότητα) * Κέντρο Περιβαλλοντικής Εκπαίδευσης Κάβο Γκρέκο (μελέτη χλωρίδας και πανίδας) * Φαρμακείο * Μανάβικο   Συμπερασματικά η δημιουργία και η συντήρηση του σχολικού κήπου θα φέρει την εκπαιδευτική κοινότητα αλλά και την τοπική κοινωνία σε επαφή με τα φυτά της τοπικής χλωρίδας, την αειφορική καλλιέργειά τους και θα διδάξει στους μαθητές πώς να συνδέσουν τις παραδοσιακές μεθόδους σποράς και καλλιέργειας με τις σύγχρονες.   1. Ποια οφέλη αναμένετε να αποκομίσει η τοπική κοινότητα και η ευρύτερη κοινωνία από τις δραστηριότητες που προτίθεστε να οργανώσετε (διάχυση της γνώσης για οργανική γεωργία, καμπάνιες ενημέρωσης, διασύνδεση με τη βιομηχανία, επιχειρηματικότητα, επανασύνδεση ανθρώπου-φύσης, κ.λπ);   Το πρόγραμμα στηρίζεται στη συνεργασία όλων των εμπλεκομένων μερών και στοχεύει ξεκινώντας από το Σχολείο και εκτεινόμενο στην Κοινότητα, να ενισχύσει το πράσινο σε τοπικό επίπεδο, συμβάλλοντας στη βελτίωση του μικροκλίματος, στην αύξηση του αστικού πράσινου, στην ανάπτυξη του εθελοντισμού και στην περαιτέρω ενίσχυση της περιβαλλοντικής συνείδησης. Κυρίως όμως, μέσα από την περιβαλλοντική δράση όλων, και μέσα από συμμετοχικές διαδικασίες αλληλεπιδραστικού τύπου, όπου μαθητές/τριες, γονείς, εκπαιδευτικοί και το σύνολο της κοινωνίας των πολιτών, θα προσθέσουν το δικό τους λιθαράκι, στον αγώνα που διεξάγει η ανθρωπότητα, για το πρασίνισμα του πλανήτη και την προστασία των δασών μας, ως βασικού παράγοντα κατά της κλιματικής κρίσης. Παράλληλα, το άνοιγμα του σχολείου προς την κοινωνία και η διαπραγμάτευση μαζί της χαρίζει στους/ις μαθητές/τριες κοινωνικές και επιχειρηματικές δεξιότητες και τους/τις εκπαιδεύει να λειτουργούν ως πολίτες. Τέλος, η σύνδεση των μαθητών/τριών και των λοιπών μελών της σχολικής κοινότητας με το Χώρο και τη Γη και η ανάπτυξη του αισθήματος του ανήκειν, αποτελεί βασική αρχή για την διατήρηση και την προστασία τους. |
|  |
| **Συνεργασίες και συνέργειες**  Προσδιορίστε τις συνεργασίες που προτίθεστε να αναπτύξετε με φορείς και οργανισμούς για τη δημιουργία, τη συντήρηση και την προστασία του χώρου πρασίνου (πχ οργάνωση εθελοντικών προγραμμάτων καθαρισμού και συντήρησης, συνεργασία με επαγγελματίες, επιστήμονες, γονείς κ.λπ., για ενημέρωση για τα είδη φυτών, τη διαδικασία φύτευσης, κηποπροστασίας, καλλιέργειας κ.λπ.)  Οι γνώσεις και οι δεξιότητες μαθητών και εκπαιδευτικών δεν είναι αρκετές για την ανάπτυξη και διαχείριση του σχολικού κήπου, τα σχολεία ως χώρος μάθησης αναπτύσσουν συνεργασίες είτε με εταίρους της αγροτικής κοινότητας γιατί με τη βοήθειά τους θα διευκολυνθεί η μελέτη των τοπικών φυσικών πόρων, είτε δημιουργούν συνεργασίες με ειδικούς και τοπικές επιχειρήσεις. Μέσα από αυτές τις συνεργασίες, οι μαθητές νοιώθουν ικανοποίηση, συμμετέχουν ενεργά, αναπτύσσουν πρωτοβουλίες, και πολιτική συμπεριφορά. Έχοντας αυτό κατά νου για τη δημιουργία, τη συντήρηση και την προστασία του χώρου πρασίνου θα αναπτυχθούν οι πιο κάτω συνεργασίες με φορείς και οργανισμούς:  1. Συνεργασία με υπηρεσίες της Κοινότητας και της Σχολικής Εφορίας ώστε να γίνουν οι απαραίτητες υδραυλικές εγκαταστάσεις για το αυτόματο πότισμα, η διαμόρφωση του κήπου με το χτίσιμο παρτεριών, η παροχή χώματος, το κλάδεμα των δέντρων, η μεταφορά κλαδεμάτων στη Μονάδα Επεξεργασίας Κλαδεμάτων στη Λευκωσία.  2. Συνεργασία με Βοτανικό Κήπο Αυγόρου, τοπικά φυτώρια και ανθοπωλεία για χορηγία φυτών.  3. Άμεση συνεργασία με Σύνδεσμο Γονέων και Κηδεμόνων, με παροχή υλικής και προσωπικής βοήθειας για την υλοποίηση των στόχων μας και προσφορά φυτών  4. Δημιουργία συντονιστικής ομάδας πρασίνου αποτελούμενη από τα παιδιά, εκπαιδευτικούς, γονείς, εκπρόσωπο της σχολικής εφορείας, επαγγελματίες, εθελοντές κ.λπ., για τη δημιουργία, συντήρηση και φροντίδα του χώρου πρασίνου.  5. Επικοινωνία μεταξύ άλλων σχολείων που εκπονούν αντίστοιχα προγράμματα, αξιοποιώντας μεταξύ άλλων και τις Νέες Τεχνολογίες  Πληροφορίας και Επικοινωνίας (ΝΤΠΕ), με στόχο την ανάπτυξη του αισθήματος της συλλογικής, συνεργατικής προσπάθειας από μαθητές, εκπαιδευτικούς και τοπική κοινωνία, σε μια κοινή προσπάθεια διαμόρφωσης ενός σχολικού χώρου χαράς και σύνδεσης με ενδιαφέροντα και ανάγκες μαθητών.  6. Οργάνωση και υλοποίηση αδελφοποιήσεων με σχολεία άλλων περιοχών που καλλιεργούν σχολικούς κήπους, δίνοντας την ευκαιρία στους μαθητές να συνεργαστούν, να ανταλλάξουν πληροφορίες, να δημιουργήσουν κοινές εργασίες και να γίνουν φίλοι με συμμαθητές τους από άλλες περιοχές στοχεύοντας στη δημιουργία δεσμών με θετικά αποτελέσματα, τόσο για τους εκπαιδευτικούς, όσο και για τους μαθητές.  7. Συνεργασία με Τμήμα Δασών, Επίτροπο Περιβάλλοντος, Επίτροπο Εθελοντισμού |